## Pravilnik o obliku, sadržaju i načinu vođenja upisnika o minimalnim uvjetima i uvjetima za kategoriju ugostiteljskih objekata, te o obrascima zahtjeva ugostitelja i o obliku, sadržaju i načinu vođenja

### NN 3/1996 (11.1.1996.), Pravilnik o obliku, sadržaju i načinu vođenja upisnika o minimalnim uvjetima i uvjetima za kategoriju ugostiteljskih objekata, te o obrascima zahtjeva ugostitelja i o obliku, sadržaju i načinu vođenja

**MINISTARSTVO
TURIZMA**

Na temelju članka
27. stavka 3., članka 29. stavka 2., članka 35.
stavka 3. i članka 42. stavka 2. Zakona o ugostiteljskoj
djelatnosti ("Narodne novine" br. 48/95) ministar turizma,
donosi

**PRA**VILNIK****

**O OBLIKU, SADRŽAJU
I NAČINU VOÐENJA UPISNIKA O MINIMALNIM UVJETIMA I UVJETIMA
ZA KATEGORIJU UGOSTITELJSKIH OBJEKATA, TE O OBRASCIMA ZAHTJEVA
UGO**STITELJA****

**I**

**O OBLIKU, SADRŽAJU
I NAČINU VOÐENJA UPISNIKA O MINIMALNIM UVJETIMA I UVJETIMA
ZA KATEGORIJU OBJEKATA ZA PRUŽANJE UGOSTITELJSKIH USLUGA
GRAÐANA U DOMAĆINSTVU, TE O OBRA**SCIMA ZAHTJEVA GRAÐANA****

I. OPĆA ODREDBA

Članak 1.

(1) Ovim Pravilnikom propisuje
se oblik, sadržaj i način vođenja Upisnika o minimalnim
uvjetima i uvjetima za kategoriju ugostiteljskih objekata i obrasci
zahtjeva za utvrđivanje minimalnih uvjeta i uvjeta za kategoriju
ugostiteljskih objekata, te upis u upisnik.

(2) Pravilnikom se propisuje
i oblik, sadržaj i način vođenja Upisnika o minimalnim
uvjetima i uvjetima za kategoriju objekata za pružanje ugostiteljskih
usluga građana u domaćinstvu i obrasci zahtjeva za utvrđivanje
minimalnih uvjeta i uvjeta za kategoriju objekata koje iznajmljuje
građanin u domaćinstvu, te upis u upisnik.

**II. UPISNIK O MINIMALNIM
UVJETIMA I UVJETIMA ZA KATEGORIJU UGOSTITELJSKIH OBJEKATA**

Članak 2.

(1) Upisnik o minimalnim
uvjetima i uvjetima za kategoriju ugostiteljskih objekata (u daljnjem
tekstu: upisnik) vodi se na obrascu broj 1 koji je u prilogu ovog
Pravilnika i njegov je sastavni dio.

(2) U upisnik upisuju se
podaci o ugostitelju i ugostiteljskom objektu na temelju rješenja
kojim je utvrđeno ispunjavanje minimalnih uvjeta i uvjeta
za kategoriju ugostiteljskih objekta (u daljnjem tekstu: rješenje),
po postupku provedenom temeljem zahtjeva ugostitelja sukladno
zakonu i ovom Pravilniku.

(3) Uz upisnik vodi se
Knjiga pregleda upisnih brojeva upisnika i Zbirka isprava.

Članak 3.

(1) Upisnik se vodi u obliku
knjige uvezene u tvrde kartonske korice.

(2) Na naslovnoj stranici
upisnika ispod naslova upisuje se broj knjige (npr. - Knjiga I.,
II.).

(3) Stranice upisnika,
osim naslovne stranice, označene su rednim brojevima.

(4) Ovlaštena osoba
prije prvog upisa ovjerava upisnik svojim potpisom i pečatom
nadležnog tijela državne uprave koje vodi postupak.
Ovjera se obavlja na način da se na prvoj unutarnjoj stranici
upisnika upiše tekst ovjere koji glasi: "Ovaj upisnik
sadrži ukupno stranica".

Članak 4.

(1) Na svakoj stranici
upisnika, u gornjem desnom uglu u odjeljak: "upisni broj"
upisuje se brojčana oznaka pod kojom se obavlja upis.

(2) Rješenje o ispunjavanju
minimalnih uvjeta i uvjeta za kategoriju ugostiteljskog objekta
upisuje se tako, da svaki ugostiteljski objekt za kojeg je upis
obavljen dobiva stalnu brojčanu oznaku upisa.

Članak 5.

(1) Popunjavanje odjeljaka
u upisniku obavlja se

upisivanjem odgovarajućih
podataka koji su naznačeni u produžetku broja odjeljka.

(2) Odjeljci upisnika popunjavaju
se čitljivo, na način da se podaci upisuju od početka
slobodnog odjeljka.

(3) Podaci upisani u upisniku
ne smiju se brisati niti ispravljati.

(4) Iznimno, manje pogreške
ispravljaju se precrtavanjem vodoravnom crtom, sa datumom ispravka
i potpisom ovlaštene osobe. Ako se radi o većim pogreškama,
cijeli upis se poništava precrtavanjem kosom crvenom crtom
i upis se obavlja na prvoj slobodnoj stranici upisnika.

Članak 6.

(1) Podaci o izmjenama
u ugostiteljskom objektu koje su nastale nakon prvog upisa, upisuju
se u upisnik u odjeljak "naknadni upisi". Nakon upisa
novih podataka, odjeljak koji sadrži stare podatke precrtava
se kosom crvenom crtom.

(2) U slučaju kada
je odjeljak naknadnih upisa popunjen, upis se nastavlja na prvoj
slobodnoj stranici upisnika na način da se prepišu
svi važeći podaci iz odgovarajućih odjeljaka
ranijeg upisa. Na obje stranice upisa upiše se sveza prijenosa
upisom broja knjige i odgovarajuće stranice. Stranica s
koje su podaci prepisani na novu stranicu upisnika, precrtava
se kosom crvenom crtom.

(3) Prestanak poslovanja
ugostiteljskog objekta upisuje se u upisnik u odjeljak naknadnih
upisa, nakon čega se ta stranica precrtava s dvije kose
crvene crte.

Članak 7.

U slučaju kada se
upisani ugostiteljski objekt preustroji u ugostiteljski objekt
druge vrste, upis tog ugostiteljskog objekta obavlja se pod drugim
upisnim brojem, na prvoj slobodnoj stranici upisnika.

Članak 8.

(1) Knjiga pregleda upisnih
brojeva upisnika sadrži popis upisnih brojeva (brojčanih
oznaka) pod kojima su obavljeni upisi rješenja o pojedinim
ugostiteljskim objektima.

(2) Knjiga pregleda upisnih
brojeva upisnika ukoričena je tvrdim kartonskim koricama,
listovi su formata A4 bijele boje.

(3) Knjiga iz stavka 1.
ovog članka vodi se na obrascu broj 2 koji je u prilogu
ovog Pravilnika i njegov je sastavni dio.

Članak 9.

(1) Zbirka isprava vodi
se za svaki predmet upisa u upisnik, na način da se jedna
zbirka isprava vodi za sve upise u svezi jednog ugostiteljskog
objekta.

(2) Na omotu zbirke isprava,
ispod naslova "Zbirka isprava", upisuju se vrsta i naziv
ugostiteljskog objekta, sjedište i brojčana oznaka
pod kojom je upis obavljen.

(3) U zbirku isprava odlaže
se po jedan primjerak: zahtjeva ugostitelja za utvrđivanje
minimalnih uvjeta i uvjeta za kategoriju ugostiteljskog objekta
i upis u upisnik, priloga i dokaza priloženih uz zahtjev,
upravnih i drugih akata i dokumenata nadležnog tijela državne
uprave koje rješava o predmetu, rješenja kojim je predmet
riješen, te druge odgovarajuće isprave temeljem kojih
su obavljeni naknadni upisi.

Članak 10.

(1) Upisnik i zbirka isprava
propisani ovim Pravilnikom smatraju se ispravama trajne vrijednosti.

(2) Ovlaštena osoba
zadužena za vođenje upisnika obvezna je čuvati
upisnik i zbirke isprava na način da se zaštite od
zlouporabe, oštećenja i uništenja.

(3) Svaka osoba ima pravo
uvida u podatke upisane u upisnik.

(4) Svaka osoba koja ima
pravni interes ima pravo uvida u zbirku isprava.

(5) Uvid u upisnik i zbirku
isprava obavlja se u nazočnosti ovlaštene osobe.

Članak 11.

(1) Upisnik se može
voditi i na osobnom računalu.

(2) Kada se upisnik vodi
na osobnom računalu, na odgovarajući magnetski medij
pohranjuje se sigurnosna kopija upisnika, koja služi kao
pričuvna kopija u slučaju oštećenja podataka
iz upisa obrađenih u računalu.

(3) Pričuvna kopija
upisnika čuva se na odvojenom mjestu osiguranom od neovlaštenog
pristupa i štetnih utjecaja (topline, vode i sl.).

(4) Pričuvna kopija
iz stavka 1. ovog članka stvara se najmanje jednom tjedno
za nove upise u upisnik.

**III. OBRASCI ZAHTJEVA
ZA UTVRÐIVANJE MINIMALNIH UVJETA I UVJETA ZA KATEGORIJU UGOSTITELJSKIH
OBJEKATA, TE UPIS U UPISNIK**

Članak 12.

(1) Ugostitelj u postupku
utvrđivanja minimalnih uvjeta i uvjeta za kategoriju ugostiteljskih
objekta podnosi nadležnom tijelu državne uprave sukladno
zakonu, zahtjev za utvrđivanje minimalnih uvjeta i uvjeta
za kategoriju ugostiteljskog objekta, te upis u upisnik (u daljnjem
tekstu: zahtjev).

(2) Ugostitelj zahtjev
podnosi na obrascu ovisno o vrsti ugostiteljskog objekta i to:

- za hotel ili motel na
obrascu OZ-5A,

- za hotelsko naselje na
obrascu OZ-5B,

- za apartmansko naselje
na obrascu OZ-5C,

- za aparthotel na obrascu
OZ-5D,

- za pansion na obrascu
OZ-5E,

- za kamp na obrascu OZ-5F,

- za apartman na obrascu
OZ-5G,

- za kuću za odmor
na obrascu OZ-5H,

- za sobe za iznajmljivanje
na obrascu OZ-5I.

(3) Obrasci zahtjeva iz
stavka 2. ovog članka u prilogu su ovog Pravilnika i njegov
su sastavni dio.

Članak 13.

(1) Ugostitelj uz zahtjev
prilaže sve dokaze koji su naznačeni ispod odgovarajućeg
odjeljka zahtjeva: rješenje o upisu u registar Trgovačkog
suda, odnosno obrtnicu i rješenje o upisu u obrtni registar,
odgovarajuće dokumente o ispunjavanju uvjeta propisanih
posebnim propisima, odgovarajuću projektnu dokumentaciju
za ugostiteljski objekt, te po potrebi druge dokaze.

(2) Priloge iz stavka 1.
ovog članka ugostitelj prilaže u izvorniku, prijepisu
ili preslici. Ako se ti dokumenti prilažu u prijepisu ili
preslici koja nije ovjerena, ovlaštena osoba će osobnom
uvidom utvrditi jesu li priloženi dokumenti vjerni izvorniku.

Članak 14.

(1) Ugostitelj zahtjev
podnosi u jednom primjerku, s podacima ispisanim pisaćim
strojem ili tiskanim slovima.

(2) Podaci koji se navode
u zahtjevu moraju biti istovjetni s podacima iz dokumenata na
koje se odnose.

(3) Zahtjev potpisuje osoba
ovlaštena za predstavljanje i zastupanje ugostitelja.

**IV. UPISNIK O MINIMALNIM
UVJETIMA I UVJETIMA ZA KATEGORIJU**
**OBJEKATA ZA PRUŽANJE
UGOSTITELJSKIH USLUGA GRAÐANA U DOMAĆINSTVU**

Članak 15.

(1) Upisnik o minimalnim
uvjetima i uvjetima za kategoriju objekata za pružanje ugostiteljskih
usluga građana u domaćinstvu (u daljnjem tekstu: upisnik
objekata građana) vodi se na obrascu 1A koji je u prilogu
ovog Pravilnika i njegov je sastavni dio.

(2) U upisnik objekata
građana upisuju se podaci o građaninu koji pruža
ugostiteljske usluge u domaćinstvu i o objektu za pružanje
ugostiteljskih usluga građana u domaćinstvu (u daljnjem
tekstu: objekt).

(3) Podaci iz stavka 2.
ovog članka upisuju se u upisnik objekata građana na
temelju rješenja kojim su utvrđeni minimalni uvjeti i
uvjeti za kategoriju objekta (u daljnjem tekstu: rješenje
o objektu građanina), po postupku provedenom temeljem zahtjeva
građanina sukladno zakonu i ovom Pravilniku.

(4) Uz upisnik objekata
građana vodi se Knjiga pregleda upisanih brojeva upisnika
i Zbirka isprava.

(5) Knjiga pregleda upisnih
brojeva upisnika objekata građana vodi se na obrascu 2A koji
je u prilogu ovog Pravilnika i njegov je sastavni dio.

Članak 16.

Odredbe članka 3.
do 11. ovog Pravilnika kojima se pripisuje način vođenja
upisnika o minimalnim uvjetima i uvjetima za kategoriju ugostiteljskih
objekata odgovarajuće se primjenjuje i na način vođenja
upisnika objekata građana.

**V. OBRASCI ZAHTJEVA
ZA UTVRÐIVANJE MINIMALNIH UVJETA I UVJETA ZA KATEGORIJU OBJEKATA
ZA PRUŽANJE UGOSTITELJSKIH USLUGA GRAÐANA U DOMAĆINSTVU,
TE UPIS U UPISNIK**

Članak 17.

(1) U postupku utvrđivanja
minimalnih uvjeta i uvjeta za kategoriju objekta, građanin
nadležnom tijelu državne uprave sukladno zakonu, podnosi
zahtjev za utvrđivanje minimalnih uvjeta i uvjeta za kategoriju
objekta, te upis u upisnik (u daljnjem tekstu: zahtjev građana).

(2) Građanin zahtjev
podnosi na obrascu ovisno o vrsti objekta u kojem pruža ugostiteljske
usluge u domaćinstvu i to:

1. za sobe za iznajmljivanje
na obrascu OZ-3A,

2. za apartmane na obrascu
OZ-3B,

3. za kuće za odmor
na obrascu OZ-3C i

4. za kamp na obrascu OZ-3D.

(3) Obrasci zahtjeva građana
iz stavka 2. ovog članka u prilogu su ovog Pravilnika i
njegov su sastavni dio.

Članak 18.

(1) Građanin uz zahtjev
prilaže sve dokaze koji su naznačeni ispod odgovarajućeg
odjeljka zahtjeva: rješenje o odobrenju pružanja ugostiteljskih
usluga u domaćinstvu, odgovarajuće dokumente o ispunjavanju
uvjeta propisanih posebnim propisima, odgovarajuću projektnu
dokumentaciju za objekt, te po potrebi druge dokaze.

(2) Priloge iz stavka 1.
ovog članka građanin prilaže u izvorniku, prijepisu
ili preslici. Ako se ti dokumenti prilažu u prijepisu ili
preslici koja nije ovjerena, ovlaštena osoba će, osobnim
uvidom utvrditi jesu li priloženi dokumenti vjerni izvorniku.

Članak 19.

(1) Građanin zahtjev
podnosi u jednom primjerku, s podacima ispisanim pisaćim
strojem ili tiskanim slovima.

(2) Podaci koji se navode
u zahtjevu moraju biti istovjetni s podacima iz dokumenata na
koje se odnose.

(3) Zahtjev potpisuje građanin
koji pruža ugostiteljske usluge u domaćinstvu.

Članak 20.

Ovaj Pravilnik stupa na
snagu osmog dana od dana objave u "Narodnim novinama".

Klasa: 011-01/95-01/11

Urbroj: 529-01-95-01

Zagreb, 15. prosinca 1995.

Ministar turizma

**mr. Niko Bulić,**
v.r.

---

**Format 350x250 mm**

|  |
| --- |
| grb RH   REPUBLIKA HRVATSKA   (nadležno tijelo državne uprave)    **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **UPISNIK** **MIN**IMALNIM UVJETIMA I UVJETIMA ZA****  **KAT**EGORIJU UGOSTITELJSKIH OBJEKATA**** **KNJIGA\_\_\_\_\_\_\_\_\_** |

*Obrazac broj 1*
- Upisnik o minimalnim uvjetima i uvjetima za kategoriju ugostiteljskih
objekata

|  |  |
| --- | --- |
| Knjiga |  |
| Upisni broj (brojčana oznaka) |  |

Prijenos upisa:

|  |  |
| --- | --- |
| Sa stranice  broj: | Sa stranice broj: |
| Knjiga: | Knjiga: |

.

|  |  |
| --- | --- |
| 1. | Tvrtka i sjedište ugostitelja |
| \_ |  |

|  |  |
| --- | --- |
| 2. | Vrsta i naziv ugostiteljskog objekta |
| \_ |  |

|  |  |
| --- | --- |
| 3. | Kategorija ugostiteljskog objekta |
| \_ |  |

|  |  |
| --- | --- |
| 4. | Sjedište ugostiteljskog objetka (mjesto, ulica i broj) |
| \_ |  |

|  |  |
| --- | --- |
| 5. | Datum upisa |
| \_ |  |

|  |  |
| --- | --- |
| 6. | Brojčana oznaka i datum rješenja |

|  |  |
| --- | --- |
| \_ |  |

|  |  |
| --- | --- |
| 7. | Naknadni upisi |
| \_ |  |

*Obrazac broj 1*
- Upisnik o minimalnim uvjetima i uvjetima za kategoriju ugostiteljskih
objekata

|  |
| --- |
| grb RH   REPUBLIKA HRVATSKA   (nadležno tijelo državne uprave)    **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** **KNJIGA PREGLEDA UPISNIH BROJEVA UPISNIKA**  **MINIMALNIM UVJETIMA I UVJETIMA ZA**  **KATEGORIJU UGOSTITELJSKIH O**BJEKATA**** **KNJIGA\_\_\_\_\_\_\_\_\_** OD BROJA\_\_\_\_\_\_\_ DO BROJA\_\_\_\_\_\_\_\_ |

*Obrazac broj 2*
- Knjiga pregleda upisnih brojeva upisnika o minimalnim uvjetima
i uvjetima za kategoriju ugostiteljskih objekata

---

---

NAPOMENA

Kako ovaj pravilnik se sastoji od 13 tablica kategorija normi (koje su relativno velike za kontinuirano učitavanje na Vaše računalo) to, su one
na ovome mjestu dostupne pojedinačno.

 **[1. ZAHTJEV ZA UTVRĐIVANJE MINIMALNIH UVJETA I UVJETA ZA KATEGORIJU HOTELA I MOTELA TE UPIS U UPISNIK](dodatni/99990.htm)

[2. ZAHTJEV ZA UTVRĐIVANJE MINIMALNIH UVJETA I UVJETA ZA KATEGORIJU HOTELSKOG NASELJA TE UPIS U UPISNIK](dodatni/382157.htm)

[3. ZAHTJEV ZA UTVRĐIVANJE MINIMALNIH UVJETA I UVJETA ZA KATEGORIJU APARTMANSKOG NASELJA TE UPIS U UPISNIK](dodatni/382158.htm)

[4. ZAHTJEV ZA UTVRĐIVANJE MINIMALNIH UVJETA I UVJETA ZA KATEGORIJU APARTHOTELA TE UPIS U UPISNIK](dodatni/382159.htm)

[5. ZAHTJEV ZA UTVRĐIVANJE MINIMALNIH UVJETA I UVJETA ZA KATEGORIJU PANSIONA TE UPIS U UPISNIK](dodatni/382160.htm)

[6. ZAHTJEV ZA UTVRĐIVANJE MINIMALNIH UVJETA I UVJETA ZA KATEGORIJU KAMPA TE UPIS U UPISNIK](dodatni/382161.htm)

[7. ZAHTJEV ZA UTVRĐIVANJE MINIMALNIH UVJETA I UVJETA ZA KATEGORIJU APRTMANA TE UPIS U UPISNIK](dodatni/382162.htm)

[8. ZAHTJEV ZA UTVRĐIVANJE MINIMALNIH UVJETA I UVJETA ZA KATEGORIJU KUĆE ZA ODMOR TE UPIS U UPISNIK](dodatni/382163.htm)

[9. ZAHTJEV ZA UTVRĐIVANJE MINIMALNIH UVJETA I UVJETA ZA KATEGORIJU SOBA ZA IZNAJMLJIVANJE TE UPIS U UPISNIK](dodatni/382164.htm)

[10. ZAHTJEV ZA UTVRĐIVANJE MINIMALNIH UVJETA I UVJETA ZA KATEGORIJU SOBA ZA IZNAJMLJIVANJE KOJU IZNAJMLJUJE GRAĐANIN U DOMAĆINSTVU TE UPIS U UPISNIK](dodatni/99988.htm)

[11. ZAHTJEV ZA UTVRĐIVANJE MINIMALNIH UVJETA I UVJETA ZA KATEGORIJU APARTMANA KOJEG ZA IZNAJMLJIVANJE KOJU IZNAJMLJUJE GRAĐANIN U DOMAĆINSTVU TE UPIS U UPISNIK](dodatni/99989.htm)

[12. ZAHTJEV ZA UTVRĐIVANJE MINIMALNIH UVJETA I UVJETA ZA KATEGORIJU KUĆE ZA ODMOR KOJU ZA IZNAJMLJIVANJE KOJU IZNAJMLJUJE GRAĐANIN U DOMAĆINSTVU TE UPIS U UPISNIK](dodatni/382155.htm)

[13. ZAHTJEV ZA UTVRĐIVANJE MINIMALNIH UVJETA I UVJETA ZA KATEGORIJU KAMPA U KOJEM GRAĐANIN PRUŽA USLUGE SMJEŠAJA TE UPIS U UPISNIK](dodatni/382156.htm)**

---

 [![](dodaci/1996/TipkaPočStr.GIF)](http://www.nn.hr/Narodne.htm)  [![](dodaci/1996/TSluzGl.GIF)](http://www.nn.hr/Glasilo/index.htm)  [![](dodaci/1996/TPretra.GIF)](http://www.nn.hr/search/iaquery.exe) ![](dodaci/1996/TElPosta.GIF)

Pravilnik, NN 3/1996-57
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)